CELEX: 31987D0362
Language: el
Date: 1987-06-26 00:00:00
Title: 87/362/ΕΟΚ: Απόφαση της Επιτροπής της 26ης Ιουνίου 1987 για την αναγνώριση ορισμένων τμημάτων του εδάφους της Ελληνικής Δημοκρατίας ως επίσημα απαλλαγμένων από την κλασική πανώλη των χοίρων (Το κείμενο στην ελληνική γλώσσα είναι το μόνο αυθεντικό)

Avis juridique important

|

31987D0362

87/362/ΕΟΚ: Απόφαση της Επιτροπής της 26ης Ιουνίου 1987 για την αναγνώριση ορισμένων τμημάτων του εδάφους της Ελληνικής Δημοκρατίας ως επίσημα απαλλαγμένων από την κλασική πανώλη των χοίρων (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 194 της 15/07/1987 σ. 0033 - 0034

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 26ης Ιουνίου 1987  για την αναγνώριση ορισμένων τμημάτων του εδάφους της Ελληνικής Δημοκρατίας ως επίσημα απαλλαγμένων από την κλασική πανώλη των χοίρων  (Το κείμενο στην ελληνική γλώσσα είναι το μόνο αυθεντικό)  (87/362/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 80/1095/ΕΟΚ του Συμβουλίου της 11ης Νοεμβρίου 1980 περί καθορισμού των όρων που αποβλέπουν να απαλλάξουν και να διατηρήσουν το έδαφος της Κοινότητας απαλλαγμένο από την κλασική πανώλη των χοίρων (1), όπως τροποποιήθηκε τελευταία από την απόφαση 87/230/ΕΟΚ (2), και ιδίως το άρθρο 7 παράγραφος 2,  την απόφαση 83/484/ΕΟΚ της Επιτροπής της 20ής Σεπτεμβρίου 1983 για την έγκριση του προγράμματος ταχείας εξαλείψεως της κλασικής πανώλης των χοίρων το οποίο υπέβαλε η Ελλάδα (3),  Εκτιμώντας:  ότι η εξέλιξη της κατάστασης στην οποία ευρίσκεται η ασθένεια οδήγησε τις ελληνικές αρχές σύμφωνα με το πρόγραμμά τους να εφαρμόσουν μέτρα τα οποία θα εγγυώνται την προστασία και τη διατήρηση του καθεστώτος ορισμένων περιοχών·  ότι δεν διαπιστώθηκε καμία περίπτωση κλασικής πανώλης των χοίρων και ο εμβολιασμός εναντίον της κλασικής πανώλης των χοίρων σταμάτησε ήδη, πάνω από δεκαπέντε μήνες, στις πριφέρειες οι οποίες πρέπει να αναγνωρισθούν ως επίσημα απαλλαγμένες από την κλασική πανώλη των χοίρων·  ότι το καθεστώς των περιφερειών που θα αναγνωρισθούν ως επίσημα απαλλαγμένες από την κλασική πανώλη των χοίρων θα διατηρηθεί, εφαρμόζοντας τα μέτρα που προβλέπονται στο άρθρο 7 παράγραφος 2 της οδηγίας 80/1095/ΕΟΚ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα τμήματα του εδάφους της Ελληνικής Δημοκρατίας που αποτελούνται από τις περιφέρειες οι οποίες αναφέρονται στο παράρτημα αναγνωρίζονται επίσημα απαλλαγμένες από την κλασική πανώλη των χοίρων σύμφωνα με το άρθρο 7 παράγραφος 2 της οδηγίας 80/1095/ΕΟΚ.  Η παρούσα απόφαση απευθύνεται στην Ελληνική Δημοκρατία.  Βρυξέλλες, 26 Ιουνίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 325 της 1. 12. 1980, σ. 1.  (2) ΕΕ αριθ. L 99 της 11. 4. 1987, σ. 16.  (3) ΕΕ αριθ. L 264 της 27. 9. 1983, σ. 23.  ΠΑΡΑΡΤΗΜΑ  Περιφέρειες της Ελληνικής Δημοκρατίας οι οποίες αναγνωρίζονται επίσημα απαλλαγμένες από την κλασική πανώλη των χοίρων  - Η νήσος Σαμοθράκη του νομού Έβρου,  - Η νήσος Θάσος του νομού Καβάλας,  - Ο νομός Λευκάδος,  - Οι νήσοι Σκιάθος, Σκόπελος και Αλόνησος του νομού Μαγνησίας,  - Η νήσος Σκύρος του νομού Ευβοίας,  - Ο νομός Λέσβου,  - Ο νομός Χίου,  - Ο νομός Σάμου,  - Ο νομός Δωδεκανήσου, με εξαίρεση τη νήσο Ρόδο,  - Ο νομός Κυκλάδων,  - Η νήσος Σπέτσες του νομού Αργολίδος,  - Ο νομός Κεφαλληνίας,  - Ο νομός Ζακύνθου,  - Ο νομός Χανίων,  - Ο νομός Ρεθύμνου,  - Ο νομός Ηρακλείου,  - Ο νομός Λασηθίου.